  Z A P I S N I K

20. sjednice Vijeća Mjesnog odbora Petruševec, 
održane 19. prosinca 2022., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Luka Bojev
3. Mile Komljenović
4. Kristina Topolovec
5. Darko Mišić

OSTALI NAZOČNI: Ernad Husić, Elvira Husić

Sjednici predsjedava Kristijan Rašić, predsjednik Vijeća.

Zapisnik vodi: Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 20. sjednicu Vijeća Mjesnog odbora.

D N E V N I     R  E D

1. Korištenje prostora MS Petruševec
1. Aktualna komunalna problematika. 
1. Razno: izvješća, pitanja i  prijedlozi.


Ad 1.) Korištenje prostora MS Petruševec

	Predsjednik Vijeća Kristijan Rašić izvješćuje nazočne da je pristigao zahtjev za produljenje korištenja prostora od Lovačkog društva „Žuna“.
S obzirom da se radi samo o produljenju prostora vijećnici odobravaju produljenje te nakon kratke rasprave  Vijeće jednoglasno donosi

Z a k lj u č a k
o korištenju prostora Mjesne samouprave Petruševec

                 Vijeće Mjesnog odbora Petruševec suglasno je s produljenjem prostora MS Petruševec te:
- donesi zaključak o korištenja prostora MS Petruševec LD „ŽUNA“, I Petruševec 78a, kojeg zastupa Vjekoslav Lenard, Zapoljska 28, Zagreb, i to u terminu utorkom od 18,00 – 21,00 sat.

Ad 2.) Aktualna komunalna problematika

Predsjednik Vijeća Kristijan Rašić izvještava vijećnike da je razgovarao sa stanovnicima zgrade na adresi Novi Petruševec 8 koji se žale na nedostatak spremnika za miješani komunalni otpad. Navodi da se otpad odvozi jednom tjedno te je potrebno dodati još dva kontejnera za miješani komunalni otpad.

Otvara raspravu.
Nakon kratke rasprave, vijećnici jednoglasno donose


Z a k l j u č a k
o spremnicima za miješani komunalni otpad

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih tijela zatraži stručni očevid i u okviru svoje nadležnosti pokrene postupak:

· o postavljanju dva spremnika za komunalni otpad na adresi Novi Petruševec 8 (zgrada)
· ovaj zaključak dostavlja se Vijeću Gradske četvrti na postupanje
Predsjednik Vijeća Kristijan Rašić napominje da se u Novom Petruševcu nalaze dvije čestice koje su zapuštene i koje bi trebalo očistiti. K.č. 2731/1 k.o. Žitnjak je u privatnom vlasništvu i zapuštena je te je leglo štakora, zmija i ostalih gmizavaca. Dok se na čestici 2953/2 nalaze stara vozila i otpad koji bi trebalo odvesti. Čestica je 1/1 u vlasništvu Grada Zagreba pa postoji mogućnost da se napravi parkiralište za aute.

Otvara raspravu.
Nakon kratke rasprave, vijećnici jednoglasno donose

Z a k l j u č a k
o čišćenju i krčenju napuštenih zemljišta u Novom Petruševcu

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih tijela zatraži stručni očevid i u okviru svoje nadležnosti pokrene postupak:

· Čišćenja zapuštene parcele k.č 2731/1 k.o. Žitnjak koja se nalazi u privatnom vlasništvu (šikara iz koje izlaze štakori, zmije i dr.).
· Čišćenje zapuštene parcele k.č. 2953/2 k.o. Žitnjak na kojoj se nalaze stari automobili i otpad (čestica u vlasništvu Grada Zagreba – izvod iz zemljišnih knjiga u prilogu) 
· ovaj zaključak dostavlja se Vijeću Gradske četvrti na postupanje

Z a k l j u č a k
o uvrštavanje k.č. 2953/2 k.o. Žitnjak u PKP radi izgradnje parkirališta

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da u Plan komunalnih potreba uvrsti:
· uvrštavanje k.č. 2953/2 k.o. Žitnjak u Plan komunalnih potreba radi izrade projektne dokumentacije za izgradnju parkirališta za automobile.
· ovaj zaključak dostavlja se Vijeću Gradske četvrti na postupanje



Ad 2.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
[bookmark: _GoBack]Predsjednik napominje da su pristigle dvije stranke te ih moli da iznesu svoj problem. Gosp. Ernad Husić napominje da na adresi Radnička cesta 282c žive problematični Romi koji stvaraju nevolje i njima i svim susjedima oko njih. Napominje da su ti Romi u kući koja je u vlasništvu Grada Zagreba te traže pomoć Mjesnog odbora za njihovo iseljenje. Ukazuje na to da su u komunikaciji i sa ostalim Romima koji su istog mišljenja.
Vijećnici raspravljaju te predsjednik izlaže nazočnima da bi se oni prvi trebali obratiti Gradu Zagrebu i pokrenuti inicijativu za njihovo iseljenje a Mjesni odbor će ih u tome podržati.

Predsjednik napominje da su dobili upit gosp. Joze Jurića a vezano za uređivanje ulice na adresi I. Petruševec od kbr. 10 do 16.
Izvještava da je gosp. Jozu Jurića pokušavao više puta kontaktirati putem telefona, no gospodin se ne javlja i ne odgovara na propuštene pozive. Što se tiče uvrštavanja u prioritete, ako su rodbinske, stranačke i kumske veze obilježile njegove mandate i doprinosile u određivanju prioritete u mom mandatu tako zasigurno nije. Smatra da ako g. Jurić nešto insinuira neka to i dokaže.
Zasigurno problem koji ima potrebno je što prije riješiti. Također napominje da je ulica bila u prioritetu Plana komunalnih akcija za 2021. godinu, ali zbog nedostatka sredstava nije bila realizirana. Ulica je trenutno u Planu komunalnih potreba te će se uređivanje staviti u Plan Malih komunalnih akcija ili Plan komunalnih aktivnosti za 2024. godinu ovisno o financijskim sredstvima.
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.

Zapisnik sastavio:
______________
Kristijan Rašić


KLASA:024-08/22-003/2546
URBROJ:251-13-11-11/006-22-3
Zagreb, 19. prosinca 2022.
Predsjednik
Vijeća Mjesnog odbora
Petruševec
_______________________
 Kristijan Rašić
